
24-TA-2240: Noteikumu projekts (Grozījumi)
Grozījums Ministru kabineta 2017. gada 23. maija noteikumos Nr. 264 "Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām"
TA saskaņojamie dokumenti
Noteikumu (grozījumu) projekts 1.0
Anotācija (ex-ante) 1.0
MK sēdes protokollēmuma projekts 1.0
Noteikumu konsolidētā versija 2.0
Atzinuma sniedzējs
Satiksmes ministrija
Atzinums iesniegts
12.11.2024.
Atzinuma sniegšanas termiņš
13.11.2024.
Saskaņošanas rezultāts
Saskaņots ar priekšlikumiem
Pieejamības statuss
Vispārpieejams

	Projekta redakcija
	Iebildums / Priekšlikums
	Autors

	1.
	Noteikumu konsolidētā versija
 PROFESIJU KLASIFIKATORS
	Priekšlikums
Lūdzam aizstāt noteikumu projekta pielikumā vārdus "gaisa kuģis" (attiecīgajā locījumā un skaitlī) ar vārdu "lidaparāts" (attiecīgajā locījumā un skaitlī), ņemot vērā, ka Latvijas Zinātņu akadēmijas Terminoloģijas komisija 2024. gada 9. aprīļa sēdē ir pieņēmusi lēmumu Nr. 110 “Par termina lidaparāts apstiprināšanu latviešu valodā” (Latvijas Vēstnesis, Nr.88, 08.05.2024.), ar kuru ir apstiprināts termina “lidaparāts” lietojums termina “gaisa kuģis” vietā.
Piedāvātā redakcija
-
	Ineta Vula (SAM)

	2.
	Noteikumu konsolidētā versija
 PROFESIJU KLASIFIKATORS
	Priekšlikums
Ostas aizsardzības virsnieka vietniekam un ostas iekārtas aizsardzības virsnieka vietniekam pamatuzdevumi būtībā neatšķiras no attiecīgi ostas aizsardzības virsnieka un ostas iekārtas aizsardzības virsnieka pamatuzdevumiem. Satiksmes ministrijas ieskatā noteikumu projekta pielikuma 6.13.5. apakšpunktā attiecīgās atsevišķās profesiju grupas pamatuzdevumu aprakstu nav nepieciešams papildināt, tādējādi būtībā dublējot tur jau esošo tekstu (tekstu, kas ir šobrīd spēkā esošajā noteikumu redakcijā).
Ņemot vērā minēto, lūdzam to precizēt piedāvātajā redakcijā.
Piedāvātā redakcija
"[..]; veikt vispārējās ostas (vai ostas iekārtas) aizsardzības apskates; sagatavot un īstenot ostas (vai ostas iekārtas) aizsardzības plānu; veikt ostas (vai ostas iekārtas) aizsardzības regulārās pārbaudes; uzturēt dokumentāciju par ostas vai ostas iekārtu apdraudējuma gadījumiem; nodrošināt aizsardzības ierīču pienācīgu lietošanu, pārbaudi, kalibrēšanu un uzturēšanu; sagatavot aizsardzības deklarāciju kuģa un ostas mijiedarbības nodrošinājumam; sniegt palīdzību kuģa aizsardzības virsniekam; [..]".
	Mārīte Augstmane (SAM)



